## Rješenje kojim se odobrava novi tekst Statuta i Informativnog prospekta AZ Dalekovod zatvorenog dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima d.o.o., Zagreb

### NN 119/2009 (1.10.2009.), Rješenje kojim se odobrava novi tekst Statuta i Informativnog prospekta AZ Dalekovod zatvorenog dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima d.o.o., Zagreb

119 01.10.2009 Rješenje kojim se odobrava novi tekst Statuta i Informativnog prospekta AZ Dalekovod zatvorenog dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

2952

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), članka 39. stavak 2. i članka 114.c Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), te članka 8. Pravilnika o informativnom prospektu zatvorenog mirovinskog fonda (»Narodne novine« br. 106/07), Hrvatska agencija za nadzor financijskih usluga, odlučujući o zahtjevu Allianz ZB d.o.o. društva za upravljanje dobrovoljnim mirovinskim fondovima, Zagreb, Ivana Lučića 2/a, u predmetu odobrenja novog Statuta i novog Informativnog prospekta AZ DALEKOVOD zatvorenog dobrovoljnog mirovinskog fonda, na sjednici održanoj dana 17. rujna 2009. godine donosi:

RJEŠENJE

1. Odobrava se novi tekst Statuta AZ Dalekovod zatvorenog dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima, Zagreb, Ivana Lučića 2/a.

2. Odobrava se novi tekst Informativnog prospekta AZ Dalekovod zatvorenog dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima, Zagreb, Ivana Lučića 2/a.

3. Ovo rješenje objavit će se u »Narodnim novinama«.

Obrazloženje

Allianz ZB d.o.o. društvo za upravljanje dobrovoljnim mirovinskim fondovima, Zagreb, Ivana Lučića 2/a, (u daljnjem tekstu: Društvo), dostavilo je 16. lipnja 2008. godine, klasa: UP/I-140-01/08-33/4, urbroj: 383-113-08-1 zahtjev za odobrenje novog teksta Statuta i novog teksta Informativnog prospekta AZ Dalekovod zatvorenog dobrovoljnog mirovinskog fonda sukladno odredbama članka 39. stavak 2. i članka 114.c stavka 5. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), a u svezi mogućnosti pristupanja fondu zaposlenika pravnih osoba koje su vlasnički povezane sa postojećim pokroviteljem, a koje pravne osobe će biti pokrovitelj svaka za svoje zaposlenike, te u svezi usklađenja s odredbama Zakona o izmjenama i dopunama Zakona o obveznim i dobrovoljnim mirovinskim fondovima (»Narodne novine« br. 71/07).

Nakon zatraženog ispravka Društvo je dana 14. srpnja i 25. kolovoza 2008. godine, te 19. veljače, 3. ožujka, 9. travnja, 14. svibnja i 23. lipnja 2009. godine dopunilo i dostavilo djelomično ispravljenu dokumentaciju. Dana 31. kolovoza 2009. godine Društvo je dostavilo novi Ugovor o poslovnoj suradnji i pokroviteljstvu AZ Dalekovod zatvorenog dobrovoljnog mirovinskog fonda zaključen 10. studenog 2008. godine između Allianz ZB d.o.o. društva za upravljanje dobrovoljnim mirovinskim fondovima, Zagreb i sljedećih pravnih osoba koje su vlasnički međusobno povezane: 1. Dalekovod d.d. za inženjering, proizvodnju i izgradnju, Zagreb, 2. Dalekovod – Cinčaonica d.o.o., Dugo Selo, 3. Unidal d.o.o., Vinkovci, 4. Dalekovod – projekt d.o.o., Zagreb i 5. Dalekovod TIM d.d., Topusko, kojim se navedene pravne osobe obvezuju biti pokrovitelj svaka za svoje zaposlenike. Također Društvo je 9. rujna 2009. godine dostavilo konačni novi tekst Statuta i Informativnog prospekta AZ Dalekovod zatvorenog dobrovoljnog mirovinskog fonda klasa: UP/I-140-01/08-33/4, urbroj: 383-113-09-16.

Pregledom gore navedene dokumentacije utvrđeno je da je novi tekst Statuta AZ Dalekovod zatvorenog dobrovoljnog mirovinskog fonda sukladan članku 39. Zakona o obveznim i dobrovoljnim mirovinskim fondovima. Također je utvrđeno da je novi tekst Informativnog prospekta AZ Dalekovod zatvorenog dobrovoljnog mirovinskog fonda sukladan članku 114.c Zakona o obveznim i dobrovoljnim mirovinskim fondovima i člancima 2., 3., 4., 5., 6. i 7. Pravilnika o informativnom prospektu zatvorenog mirovinskog fonda (»Narodne novine« br. 106/07).

Slijedom navedenog Uprava Hrvatske agencije za nadzor financijskih usluga odobrila je novi tekst Statuta i novi tekst Informativnog prospekta AZ Dalekovod zatvorenog dobrovoljnog mirovinskog fonda.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/08-33/4

Urbroj: 326-113-09-17

Zagreb, 17. rujna 2009.

Predsjednik Uprave
Ante Samodol, v. r.

Rješenje, NN 119/2009-2952